মঙ্গলবার ৯ জানুয়ারী দুপুর ১২টায় শুরু হয়ে ১০ জানুয়ারী রাত ১টায় সমাপ্ত হয়। এটি ছিল টেকনাফের ইতিহাসে সর্বপ্রথম আন্তর্জাতিক ক্বেরাত সম্মেলন। এ সম্মেলনকে ঘিরে সর্বস্তরের মানুষের আগ্রহ এবং উৎসাহ ছিল প্রবল। দুপুর ১২টায় আনুষ্টানিক উদ্বোধন ঘোষণার পর থেকে ঈদগাহ মাঠে জনসমাগম বাড়তে থাকে। শুরু হয় দেশী বিদেশী ক্বারীদের মিলনমেলা। দেশ-বিদেশের প্রখ্যাত ক্বারীর কণ্ঠে উচ্চারিত সুরের মুর্ছনায় বিমোহিত হয়ে উঠে টেকনাফের আকাশ বাতাস। পবিত্র গ্রন্থের টানে ছুটে আসে কুরআন প্রেমিক জনতা। বিকাল না গড়াতেই সভাস্থল ভরে ওঠে কুরআনের শ্রোতাদের। সন্ধ্যা নাগাদ কানায় কানায় পরিপূর্ণ হয়ে উঠে বিশাল ঈদগাহ ময়দান। শুধু বিদেশী ক্বারী নন, এতে তেলাওয়াত করেন আন্তর্জাতিক মানের দেশীয় ক্বারীগণ। প্রত্যেক ক্বারীর ভিন্ন ভিন্ন মন ছোঁয়া তিলাওয়াত কৌশলের সুরের মুর্ছনায় ব্যাকুল হয়ে উঠে মুমিন হৃদয়। পবিত্র কালামের তেলাওয়াত চলে গভীর রাত অবধি। তেলাওয়াতের এই সম্মেলনে কোন ছন্দ পতন হয়নি। মাঝেমধ্যে বিশুদ্ধ ও সুন্দর উচ্চারণে তেলাওয়াতের ফজিলত সম্পর্কে টেকনাফ আল-জামিয়া আল-ইসলামিয়ার প্রধান পরিচালক শায়খুল হাদীস আল্লামা মুফতী কিফায়তুল্লাহ শফীকের সংক্ষিপ্ত বর্ণণা শ্রোতাদের আরও বেশী আগ্রহী এবং উৎসাহী করে।